JohanHeinsen/ENO huggingface dataset:
Aalborg Stiftstidende, 1846-08-03
Journ, des Deb. beretter efter Singapore Fre Press af 28de Mai, at en dansk Krigsskonnert paa 16 Kanoner ved Øen Banka skal være bleven anfalden af en Sørøverflotille paa 40 Kanonbaade, hver med 60 Mands Besætning, og tagen ved Entring, hvorefter hele Mandskabet skal være nedsablet, Skibet plyndret og tilsidst skudt i Sænk af Sørøverne. Efterretningen gaaer tillige ud paa, at Sørøverne skulle have været anførte af en Officeer, som for nogle Aar siden var udstødt af den danske Marine, og siden har giftet sig med en Datter af en af Cheferne for de Sørøvere, som plage hine Farvande, og at han nu af Hævn fortrinsviis fører Sørøverne mod sine forrige Landsmænd. Man seer saaledes, at Efterretningen ikke kan være paalidelig thi vi vide hverken noget Ex mpel paa nogen Officeers Udstødelse af Staten eller paa Sørøverangreb paa danske Skibe i hine Farvande; heller ikke befindes nogen dansk Krigsskonnert i hine Farvande, men vel Corvetten "Galathea paa 26 Kanoner; – men vi maae desuagtet ansee det høist ønskeligt, at de sidste Efterretninger, som her maatte haves om danske Skibe i hine Farvande, offentliggjøres ufortøvet. Jfald der er noget Sandt i Efterretningen, kan den maaskee angaae et armeret Handelskib, der farer i hine Vande under dansk Flag. (Berl. Tid.)
Aalborg Stiftstidende, 1846-08-03
Fædrelandet for forgaars og igaar er blevet lagt under Beslag; Kjøbenhavnsposten" for forgaaes er ligeledes lagt under Beslag. Beobachter om Sunde Nr. 30, som var lagt under Beslag, er atter bleven frigiven, Paa Strandveien er i Torsdags Morges tid igt funden en Mandsperson, som har skudt sig. J Frakkelommenfandtes et Ark graat Trækpapir, hvorpaa er med Kridt skrevet følgende, om en oprørt og forvildet Stemning vidnende Linier: Førend jeg forlader dette Liv, hvor jeg, endskjøndt kun 22 Aar gammel, allerede fandt mere Modgang end jeg med min altfor svage Tro var istand til at bære, vil jeg ikke undlade at nedbede Himlens Hævn over den Skurk, som var Aarsag til dette Selvmord. Min Død haaber jeg vil advare ham fra at give Flere Anledning til at begaae noget Lignende. Han veed nok hvem jeg mener. Jselur P. Nielsen.
Aalborg Stiftstidende, 1846-08-03
Kapronningen ved Klampenborg i Onsdags bivaanedes af henved 8000 Mennesker foruden den Masse, som i Baade og paa Dampskibe paa Søen var Vidne til Roeningen.
Aalborg Stiftstidende, 1846-08-03
Armeen. D. 27de ds. ere Adjutanterne hos Hs. M. Kongen, Capitainerne J. H. v. Fensmark a la suite i Artilleriet, R. af D. og Domd., og J. H. G. v. Jrminger a la suite i Jnfanteriet, R. af D. og Domd., udn. til Majorer a la suite med Extragage.
Aalborg Stiftstidende, 1846-08-03
Ledige Embeder. St. Ols og Allinge Sognekald paa Bornholm; ny Ansættelse 175 Rbd. – Vinkel og Rind Sognekald i Viborg St.: gl. Angiv. 200 Rd. (Opsl.
Aalborg Stiftstidende, 1846-08-03
vacante den 27de Juli.) – Brorup og Lindknud Sognekald i Nibe St.; gl. Angivelse 260 Rd. – Det resid Capellani ved Garnisonskirken i Kbhavn; ny Ansættelse 400 Rbd. (Opsl. vacante den 29de Juli.)Med Mæslingerne paa Færøerne seer det endnu bedrøveligt ud, da Sygdommen, hvor den udbryder, paa eengang angriber den hele By eller Bygd, og tillige, navnlig i Thorshavn, den største Deel af Befolkningen kun med Nød og næppe fortjener sin tarvelige Føde Dag for Dag, saa at de Fleste, det komme til at ligge, maae sulte. Derfor skeer det ogsaa, at Mange, saasnart de ikke mere føle Smerte og altsaa troe sig raske, i deres første Reconvalescentstid gjennemvaade tilbringe hele Natten paa Søen i en Fiskerbaad, og deraf have naturligviis flere Lungebetændelser været en Følge. En tredie Grund til Eiendigheden er endelig den store Mangel paa Læger. Færøerne er maaskee det neste District i Landet, hvor Districtslægen af ganske Hjerte ønsker sig et Par Meddikere i sit District. Jfølge Amtmandens Bestemmelse og eget Valg er af de to opsendte unge Læger Manicus reist til Suderøen, som har henimod 1200 Jndbyggere, for der at tage fast Station; Panum bereiser den nordlige Deel af Strøm og skal derpaa efter Omstændighederne opholde sig deels paa Vaags deels paa Nordere. Efter Fædrel.)
Aalborg Stiftstidende, 1846-08-03
Aalborg, den 3die August. Dagsposten bringer omsider No. 2 af den holsteenske Stændertidende, der endog er paa et heelt Ark. Forsamlingen er ikke kommen videre endnu end til dens, som det forøvrigt synes, principfaste Behandling af Competence- og Rettigheds-Spørgsmaalene og Alt bæret Sandsynlighed for Opløsning. Efter at den kgl. Commissarius har afviist Adressen, ere følgende tre Andragender bragte for Forsamlingen. af Advocat Clausen. 1) et Andragende til den tydske Forbundsforsamling om den i den allerhøieste Kundgjørelse for den holsteenske Stænderforsamling af 8de Juli indeholdte Krænkelse af den Stænderforsamlingen ved Anordningen af 28de Mai tildeelte Petitionsret; 2) et næste Andragende til den tydske Forbundsforsamling, hvori den for Samme, saavidt muligt, udvikler de i Stridspørgsmaalet om Successionens Ret i Hertugdømmerne Slesvig og Holsteen indeholdte Forviklinger saavelsom de herfra truende Farer samt beder Forbundsforsamlingen interessere sig for at for det Tilfælde det nu regjerende kgl. Huses Mandsstamme skulde uddøe, Statsarvefølgen for Hertugdømmet Holsteen, da snarest muligt fastsættes uden at dets Rettigheder krænkes. Endvidere af Advocat Dr. Balemann. efter at den kgl. Commissarius har nægtet at ville modtage den af Forsamlingen besluttede Adresse til Hs. Maj. Kongen med Hensyn til det kgl. aabne Brev og den allerh. Kundgjørelse af 8de de, beslutter den holsteenske Stænderforsamling: at denne Adresse med de den vedkommende Actstykker ved Præsidiet bringes til den høie tydske Forbundsforsamligs Kundskab."De tvende førstnævnte Andragender ere af Forsamlingen blevne forkastede kun 13 Stemmer vare for dem, hvorimod det om det Balemanneske med alle Stemmer imod 4 besluttedes at nedsætte Committee. Den kal Commissarius, der, som Grund for Vægringen af at modtage Adressen, havde ligesom i Roeskilde paaberaabt sig den kgl. Kundgjørelses Jndhold og sin "Jnstrux, modsatte sig ikke de sidste Forhandlinger. Han skal siden Forsamlingens Aabning ingen nye Jnstructioner have modtaget. Med Posten den 28de Ju i vare dog nye Depescher indløbne til ham. Et i Forsamlingen stillet Andragende af Grev Reventlau-Jersbeck om at petitionere Kongen om Ophævelse af Jndskrænkningen af Petitionsfriheden blev med stor Majoriet forkastet (sandsynligviis paa Grund af Adressens Tilbagegivelse og fordi man ikke har villet indskrænke sig til et partielt Andragende. Om Stemningen og Bevægelsen i Hetugdømmerne henvise vi til de i Tillæget til Dags avisen indeholdte, forskjellige Beretninger, saavelsom til de ovenfor under Udlandets Rubrik medd elte fra Baden og Hannover, samt ti føie, at ifølge "Weser Tid." har Storhertugen, af Oldenborg indgivet en Protest til det tydske Forbund imod den i det kgl, aabne Brev givne Fremstilling af de slesvig holsteenske Arveforhold.
Aalborg Stiftstidende, 1846-08-03
Af de seneste ankomne Roeskildske Stændertidender, fremhæve vi her foreløbig, at der i Anledning af et ved Exam. jur. Maaløe indbragt Andragende fra Vends Bag og Skouby-Herreders Landboforening, om Oprettelsen af et videnskabeligt Agerdyrkningsinstitut, eenstemmig blev besluttet Committee (Povelsen, Etatsr. Neergaard, Maaløe, Sognefoged Jørgensen og Plesner), Biskop Mynster seet sig neppe istand til at møde iaar og Steenfeldt valgtes i hans Sted med 24 St.) til Medlem af Petitionscommitteen. H. P. Hansen foredrog et Andragende fra den virksomme kjøbenhavnske Jndustriforening om en almindelig Revision af Næringslovgivningen og Anmodning om et Lovudkast desangaaende." Discussionen om dette vigtige Andtagende, om en Grundreform i vore brøstfældige Næringsforhold og deres principmæssige almindelige Ordning kastede sig heelt ind paa den politiske Parti kamps Gebeet imellem hele eller virkelige Reformere og Reform-Modstanderne eller Reformhalvhedens, selv med mindre Qvotadele saa nøisomme, Venner: Vi skulle nærmere referere denne interessante Discussion og meddele foreløbig, at Andragendet med 37 St. imod 13 kom til Committee, (H. P. Hansen, Byfoged Cancellie. Bang, Kbd. K. Sidenius, Justitsr. Stampe og Maaløe. Et ved Duntzfeldt produceret Andr. fra flere kjøbenhavnsk-Fabrik eiere, om Modification i Bygningsafgiften af Bygninger til Fabrikbrug ofvistes med 47 St. imod 3. Andragende af Agent Bruun om Jndhentelse af vedkommende Communes Erklæring for der meddeles Bevilling til fri Proces kom med 43 St. imod 3 til Committee (Presner, Abrahamson, Bruun, Andr. ved Buchwald fra 114 Landhaandværkere i Holbeks Amt og større Næringsfrihed paa Landet blev med 49 St. imod 18 stedet til Committee og med 42 St. imod 17 overgivet til den forhen nedsatte Committee om en almindelig Revision af Næringslovgivningen. Andr. ved Buchwald fra 383 Beboere af Holbeks Amt om almindel Værnepligts Jndførelse, udsattes indtil videre og forblev staaende i Nr. med sin havende Anciennetet.
Aalborg Stiftstidende, 1846-08-03
Ved Høiesteret, ligesom ved Over- og Underretten, er Math. Fred. Hammer af Kjær Herred, for at have ombragt sit Barn, samt for uteerlig Behandling af uconfirmerede Pigebørn, navnlig sin Datter, dømt til at miste sin Hals (og Hovedet sættes paa en Stage. Høiesteret har tillige stadfæstet den tidligere omtalte Dom over Th. Nielsen her af Byen, som for erimen bestialitatis er dømt til at straffes med Baal og Brand."¬
Aalborg Stiftstidende, 1846-08-03
J Løverdags i Middagsstunden begav en Arbeidsmand heri Byen sig, efter en huuslig Strid, ned til Fjorden og styrtede sig i Vandet, fra hvilket Selvmorderens Liig kort efter blev draget op da Forsøg paa at frelse den Ulykkelige havde været forgiæv s.
Aalborg Stiftstidende, 1846-08-03
Bekjendtgjørelser. Ved en blid og rolig Død hjemkaldte Gud iaftes vor skede Moder og Svigermoder, Enkefrue Jda B. Lassen, født Mollerup, i en Alder af 85 Aar, hvilket herved sørgeligst bekjendtgjøres fraværende Slægt og Venner. Mariendal og Østermølle, den 31te Juli 1846. P. T. Lassen. Ottesen.
Aalborg Stiftstidende, 1846-08-03
Det blev min tunge og sørgelige Lod at bekjendtgjøre for Familie og Venner, at det behagede Gud i sin Viisdom, den 31te Juli, at bortkalde fra mig og fra dette Liv, min gode og uforglemmelige Mand Corsig Jensen, 55 Aar gl., til et andet og bedre Liv, hvor 3de Børn modtage ham og 5 endnu Levende beklage med mig Tabet af en kjærlig, stræbsom, trofast og elsket Mand og Fader. Men, gode Gud! Med Øines Graad og Hjerters Vee, Vi sige: Gud, Tin Villie skee Hasseriis, den 3die August 1836. Maren, sal. Corfixsens.
Aalborg Stiftstidende, 1846-08-03
Det blev min sørgelige Pligt, for Slægt og deeltagende Venner at bekjendtgjøre: at den Alvise idag hjemkaldte min gode, retskafne Kone, Johanne Cathrine, født Meyer, i hendes Alders 28de Aar, kort efterat have skjænket mig en velskabt Søn. Løkken, den 29de Juli 1846. Nicolai T. Jensen.
Aalborg Stiftstidende, 1846-08-03
Til Efterretning for de med Fris ankommende og afgaaende Reisende bekjendtgjøres herved: at Bestyrelsen har forfattet Taxt og Jnstrux for Dragerne, hvorefter Betalingen erlægges for at befordre de Reisendes Tør til og fra de i Taxten anførte Steder, hvorhos det er paalagt Dragerne, som i Tjenesten stedse paa deres Hat skulle bære et Skildt, hvorpaa staaer Jris", samt være forsynede med Taxten og Jnstruxen, paa Anfordring af de Reisende at forevise samme, ligesom det vil blive paaseet, at ikkun de af Expediteuren antagne Dragere afbenyttes, hvorimod uvedkommende Sjouere ville blive bortviste fra Skibet. Aalborg, i Bestyrelsen for Dampskibet "Iris", den 30te Juli 1836. Bernhard Röe. N. Ostenfeldt. Wulff. Erik Bruun. F. Simoni.
Aalborg Stiftstidende, 1846-08-03
Da Udbyttet af Aalborg Byes Enkepensions Stiftelse fra 8de August 1798 (den saakaldte Oldenborgske Enkekasse) vil fra Aaret til Juni Termin 1846 udgjøre til hver Enke 16 Rbd. 10 s., som kunne afhentes imod behøtig Qvittering hos Undertegnede, til hvem de Enker, der ville gjøre Paastand paa at nyde Pension fra Aaret til 13de Juni 1847, ville behage inden Udgangen af Juni Maaned 1837 at indsende Attest om at de den 13de Juni vare i Live. Aalborg, den 3die August 1846. A. Mørch.
Aalborg Stiftstidende, 1846-08-03
Praktiserende Læge Zimmermann foretager Vaccination hver Onsdag Formid, Kl. 9.
Aalborg Stiftstidende, 1846-08-03
Regnskabet over det den 30te Juli i Conditor Mønsteds Have afholdte Bal er henlagt til behagelig Gjennemsyn for de ærede Deeltagere i den Reelske Boglade fra den 3die de August.
Aalborg Stiftstidende, 1846-08-03
Af Fattigvæsenet i Nørresundby ønskes tvende Drenge snarest muligt anbragte i Skræderlære paa billige Vilkaar. Reflecterende bedes at henvende sig til Formanden for Sogneforstanderskabet, Hr. Exam. juris A. Møller, eller til Sognepræsten.
Aalborg Stiftstidende, 1846-08-03
En Grovsmedsvend kan strax faae Arbeide i Jomfruannegade hos Jensen.
Aalborg Stiftstidende, 1846-08-03
En Bagersvend, kan til førstkommende Michelsdag erholde fast Arbeide hos Bager Rasmussens Enke i Sæby Underretning om Lønnen med øvrige Fordeele meddeler Enken eller Søn, J. A. Rasmussen, til hvem Reflecterende herpaa bedes snarest muligt henvende sig. Sæby, den 28de Juli 1846.
Aalborg Stiftstidende, 1846-08-03
En net Beboelse paa 4 Værelser, Pigekammer, Kjøkken 11., paa en reel Gade, er tilleie til Flyttetid. Guldsmed Jacob Smidt paaviser og afhandler. Den Leilighed, som fortiden beboes af Hr. Cantor Gregersen i Gaarden Nr. 374 paa Allgaden, bestaaende af 5 Værelser og øvrige Beqvemmeligheder, er tilleie næstkommende October Flyttetid. C. Bach.
Aalborg Stiftstidende, 1846-08-03
Tvende Heste, 9 a 10 Aar, ere tilsalg hos J A Nørgaard.
Aalborg Stiftstidende, 1846-08-03
Et Par stærke Arbeidsheste staae tilsalg hos Toldbetjent Moser.
Aalborg Stiftstidende, 1846-08-03
En meget smuk, ung Hønsehund er tilsalg, nærmere Underretning giver dette Blads Comptoir God sund og velrenset Rug og Lyg kan faaes Tønde= og Skjæppeviis til billig Priis hos Th. v. Spreckelsen. O. Chr. Greens Damp-Træskjæreri i Aalborg. modtager Fiæl og Planker til Gjennemskjæring. Prisen pr. Tylt 12 Fods 6 Tommer, er 6 Mk.; andre Dimensioner forholdsviis derefter Under 1 Tylt betales høiere. Betalingen erlægges til Fabrikbestyrer Müller eller Eieren.
Aalborg Stiftstidende, 1846-08-03
Udmærket reen og god Proviti=Sæderug, naturaliseret fra sidste Aar, kan faaes til Sæd. Bestillinger modtages forinden hos Jørgen B. Herskind.
Aalborg Stiftstidende, 1846-08-03
God reen Provsti-Sæderug kan faaes til Sædetiden og Bestillinger modtages forinden, Lauritz Nielsen.
Aalborg Stiftstidende, 1846-08-03
Gode Sød-Merks Øste kan faaes hos Lauritz Nielsen. Citroner faaes hos Chr. H. Sødring & Søn. Damp
Aalborg Stiftstidende, 1846-08-03
Chocolade, af E. Aagaards Fabrik i Kjöbenhavn, udarbeidet til den fuldkomneste Fiinhed i dobbelte tillukkede Maskiner, sælges til Fabrikpriserne fra 2 til 8 Mk. pr. 7 hos J. B. Færch.
Aalborg Stiftstidende, 1846-08-03
En Gartner, Eiendom med tvende Haver er underhaanden tilsalg. Adressecomptoiret anviser.
Aalborg Stiftstidende, 1846-08-03
Licitation. Torsdagen den 6te August førstk., Kl. 10 Formiddag, bliver paa Tingstedet i Nørresundby afholdt offentlig Licitation over Reparationen af den saakaldte Bangs Bro over Lindholms Aa. Overslaget, som beløber sig til 71 Rbd. 24 s. ligger, tilligemed de øvrige Oplysninger og Conditionerne, til Eftersyn her paa Comptoiret. Kjær Herreds Comptoir i Nørresundby, den 30te Juli 1846. Timm.
Aalborg Stiftstidende, 1846-08-03
Auction i Børglum Præstegaard. Tirsdagen den 11te August fornkommende, Formiddag Kl. 9, afholdes Auction i Børglum Præstegaard over 17 tildeels fede Kreaturer, Vogne, Plove og andre Avlsredskaber, en stor Deel Bøger, tildeels theologiske og philosophiske Skrifter samt Collegialtidenden fra 1816 til 1846, m. m. m.; Alt tilhørende Pastor Albrechtsens Dødsbo. Salget af Bøgerne og Kreaturerne paabegyndes i Middagsstunden. Lysthavende, indbydes. Børglum Herredscomptoir i Hjørring, den 17de Juli 1846 Sparck.
Aalborg Stiftstidende, 1846-08-03
Jfølge Reqvisition af Procurator Hansen i Frederikshavn, paa vedkommende Doms- og Udlægshavers Vegne, bliver den Proprietair Marcus Høyer tilhørende Gaard Birket i Hormested Sogn, med tilliggende Jorder af gl. Matr. Hartkorn 13 Tdr. 7 Skpr. 2 Fdkr. med Avl og Afgrøde samt Besætning og Jnventarium, stillet til Bortsalg ved 3de Auctioner, der afholdes: Fredagen den 4de September førstkommende, den 18de den 2den October, hver Dags Formiddag Kl. 10. De 2de første Auctioner afholdes paa Byfogedcomptoiret heri Staden og 3die Auction paa selve Eiendommen. Hvilket herved bekjendtgjøres tillige til Prioritetshaveres Efterretning, i Henhold til Bestemmelserne i Plac. 22de April 1817. Bye og Herredsfoged-Comptoiret i Frederikshavn, den 31te Juli 1846. Kühnel.
Aalborg Stiftstidende, 1846-08-03
Formedelst anden Bestemmelse agter jeg ved een eneste offentlig Auction, som holdes paa Stedet den 28de August, om Formiddagen Kl. 11, at bortsælge min Gaard Sønder Strængsholt i Albek Sogn, Dronninglund Herred, Hjørring Amt, 3/4 Miil fra Sæby. Den staaer for nyt Hartkorn 3 Tdr. 4 Skpr. 2 Fdkr. 1/4 Alb. samt gl. Skat 18 Rbd. 49 s. for et Areal af 107 Tdr. Land, hvoraf 60 Tdr. Land Ager, 30 Tdr. Land uopdyrket Kjær og Tørvemose, Resten størstedeel Eng og noget Hede. Udsæden har sidste Aar været 8 Tdr. Rug, 4 Tdr. Byg, 7 Tdr. Havre og nogle Tdr. Kartofler, som alt tegner særdeles vel. Engen er fortrinlig og giver imellem 34 og 40 Læs Ho aarlig. Belætningen er almindelig 13 Fækreaturer, 4 Heste, 20 Faar. Hele Eiendommen ligger nær samlet og Bygningerne, der ere nye, ere forsikkrede for 800 Rbd. Til Gaarden hører et fortrinligt Teglværk, nyligt anlagt, det eneste der i Egnen og, saavel med Hensyn til Beliggenhed som Materialiernes Remhed og Fabricatets Godhed, et af de første i Vendsyssel og hvortil meer end fornøden Jldebrændsel haves i den lige ved Værket beliggende store Knoptørvemose. Ovnen er paa 36,000 Steen, Ogsaa kan der med stor Fordeel brændes Faxø Kalk, da det kun ligger en lille Fjerdingvei fra Udskibningstedet Boersage. Gaarden kan og tilligemed endeel Besætning kjøbes underhaanden for Auctionen paa meget fordeelagtige Vilkaar. Den større Deel af Kjøbesummen kan blive indestaaende i Eiendommen og Conditionerne erfares paa Stedet hos Eieren. Sønder Strængsholt, den 31te Juli 1846. L. Høyer.
Aalborg Stiftstidende, 1846-08-03
Torsdagen den 6te August næstkommende, Formiddag Kl. 10, bliver i Skolegadens Fattighuus afholdt Auction over afdøde Lemmer, Fattigkassen tilhørende, Efterladenskaber, saasom: 1 Ege=Chatol, 6 Dragkister, Klædekister, Commoder, Skabe, Borde, Stole, Sengesteder, en Mængde Sengeklæder, Fruentimmer=Gangklæder, Kjøkkentøi m.v., Alt imod contant Betaling ved Udleveringen, men uden Sallair. Aalborg, den 31te Juli 1836. Davidsen, Forstander og Casserer. (Med forr, Avis fulgte et Tillægsblad, ligesaa følger Tillægsblad med nærværende Nr.) Trykt med Hurtigpresse i Udgivernes Officin.
Aalborg Stiftstidende, 1846-08-03
Tillæg til Aalborg Stiftstidende No 154.
Aalborg Stiftstidende, 1846-08-03
Fædrelandet. J Flensborg træffes Anstalter for paa en festlig Maade at modtage Hs. Maj. Kongen ved hans Ankomst dertil paa Reisen til Föhr. (O. Th. Av.)
Aalborg Stiftstidende, 1846-08-03
(Loll. Falst. Stiftet.)
Aalborg Stiftstidende, 1846-08-03
Neumünster Adressen til Stænderne i Jtzehoe er forfattet af Dr. Lorenzen i Kiel, hvis Udkast blev, som det mildere (!) foretrukket for dem, som Adv. Hedde og Adv. Wiggers havde medbragt; et Øienvidne i Flensborg fortalte, at Tiedemann udbragte et Peret for Statsminister Rewentlov Criminil og i et Foredrag næsten ligefrem opfordrede til at gribe til Vaaben. J Flensborg circulerer en Takadresse til Kongen i Anledning af det aabne Brev, siden hvis Offentliggjørelse Embedstanden søger at skjule sine schleswigholsteinske Sympathier og at trække sig tilbage. Det er blevet forbudt det schleswigholsteinske Bankeschaft at bruge schleswigholsteinske Vaabener paa sine Vexler. Der skal tillige være givet Politimestrene, 9 Censorerne, Befaling til at vaage over, at Bladene ikke opægge Gemytterne, en Foranstaltning, der forøvrigt ikke er ny, skjøndt man dog burde vide, at det er at sprøite paa Røgen og lade Jlden brænde. (Fædrel.)
Aalborg Stiftstidende, 1846-08-03
For en 8 Dage siden udbredte sig i Kjøbenhavn almindeligt et Rygte om, at den kongelige Erklæring, angaaende Arvefølgen, offentlig var brændt af Studenterne paa Torvet i Kiel. Vi nærede strax Tvivl om, at det forholdt sig saa, da, om det end var tænkeligt, at Exaltationen kunde være gaaet saa vidt, Autoriteterne sikkert vilde have forhindret det, hvortil der ikke vilde kunne have manglet dem Assistence, da der ligger en Garnison i Kiel. Fra en meget paalidelig Kilde have vi nu ogsaa erholdt Bekræftelse paa vor Formodnings Rigtighed. Derefter forholder Sagen sig saaledes. Der udbredte sig det Rygte i Kiel, at Studenterne i Anledning af Arveerklæringen vilde gjøre en Demonstration. Da man naturligviis frygtede for ubehagelige Optrin, lod Universitetets Rector, Prof. Olshausen, en Broder til Red. af Kieler Cortbl.), 8 til 10 af de meest anseete og indflydelsesrige Studenter kalde til sig, forestillede dem det Mislige i en saadan Demonstration, og hvad der videre kunde siges i den Anledning, og formaaede dem til at give det Løfte, at de ikke selv vilde deeltage deri, og ligeledes, saavidt det stod til dem, afholde Andre derfra. Demonstrationen fandt virkelig heller ikke Sted, men da man nu engang havde belavet sig paa et Gilde, der jo hører med ved alle slige Leiligheder, fandt adskillige Studenter, at der dog ingen Anledning var til at opgive det, og det blev da holdt paa Dusternbrook. Ved denne Leilighed tillod en Student, der iøvrigt skal være bekjendt som en Drukkenbolt og ikke nyder nogen Anseelse blandt sine Kammerater, sig den Ubesindighed at brænde et trykt Exemplar af en Avis, hvori Arveerklæringen stod, men denne Handling blev strax misbilliget af alle Nærværende. Det er den hele Historie, hvoraf Rygte har foranstaltet en ny og forbedret Udgave.
Aalborg Stiftstidende, 1846-08-03
(Loll. Falst. Stiftst.)
Aalborg Stiftstidende, 1846-08-03
Den i Aarhuus i disse Dage afholdte Apothekerforsamling var besøgt af 28 Apothekere fra Landets forskjellige Kanter. Apotheker Trier i Lyngby valgtes til Forsamlingens Formand, og Apotheker Køster i Randers til sammes Secretair. Næste Aars Møde skal være i Kjøbenhavn. (Aath. Av.)
Aalborg Stiftstidende, 1846-08-03
Handels- og Skibsefterretninger. For Stænderne er forelagt Udkast til en Plac. ang. Forandringer og Tillæg til Toldanordningen. Jblandt disse ere yderligere Nedsættelse af Lastepenge for Reiser paa Norge, Sverrig, alle Havne i Østersøen, Holland, Belgien, England, Frankrig og Spanien indtil Cap Finisterre. Hidtil erlægges deels 64 Rbs. og deels 80 Rbs. at hver bestuvet Commercelæst; efter det nye Udkast skulle Lastepengene nedsættes til 48 Rbs. Den Tid er vel ikke fjern, da man tør vente en endnu yderligere Nedsættelse, især af Skibe, som ere ladede med Brændsel, saasom Steenkul og Brænde Jblandt Nedsættelse af Toldsatserne maa anføres Steenkul, hvis Told, 12 Rbs. pr. Tde., er foreslaaet nedsat til det Halve. Med Hensyn til Udførselstolden da er Tolden af Klude i Udkastet nedsat fra 2 Rbd. 80 s. til 1 1/2 Rbd. pr. 100 Pund. (Berl. T.)
Aalborg Stiftstidende, 1846-08-03
Nationalbankens Netto Gevinst iaar er omtrent 100,000 Rbd. større end i det forrige Bankaar (184445) og følgelig har Banken pr. Casse noget over 6 1/2 Rbd. Udbytte pr. Actie, foruden de ikke til 31te Juli d. A. indbetalte betydelige resterende Renter og foruden den oplagte Reserve kond. Actierne ere ogsaa stegne, og den contante Priis var den 31te Juli 128. Denne Priis er i Forhold til de aarlige Renter lig Prisen paa de 4 pCt. uopsigelige Obligationer, og langt billigere end de 3 pCt. dansk engelsk Obligationer. Man har derfor ogsaa betalte høie Priser paa Tid, og saaledes har man betalt for Actier til Modtagelsen i December Maaned d. A. 184 Rbd. Tendentsen viser sig til mere Stigen. (Berl. T.)¬